kardosdrur/scandi-wiki huggingface dataset:
Operation Sledgehammer

Operation Sledgehammer var en plan for en invasion af Vesteuropa under 2. Verdenskrig. Planen, som især havde amerikanske støtte, blev vedtaget af den britiske premierminister Winston Churchill og den amerikanske præsident Franklin D. Roosevelt.

Det var kun meningen, at planen skulle bringes til udførelse i tilfælde af at den sovjetiske modstand mod de mod øst fremtrængende tyskere brød sammen eller blev afgørende svækket, eller hvis omvendt tyskerne brød sammen og man måtte forhindre en for vidtgående sovjetisk indtrængen i Europa. I denne sammenhæng ville USA opstille en hær på 1 mio. mand i Storbritannien indenfor rammerne af Operation Bolero.

Den amerikanske planlægningsstab, som var blevet sat på opgaven af general Dwight D. Eisenhower, gik ud fra en mulig landgang i sommeren 1942. Den skulle i første omgang udføres af britiske enheder, men skulle følges op af amerikanske forstærkninger. Datoen for angrebet skulle ligge mellem 15. juli og 1. august. Der skulle gennemføres 15 dages luftangreb inden angrebet, hvilket skulle føre til at der blev overført tyske fly fra Østfronten. Luftrummet over Den engelske kanal og kontinentets kyst mellem Dunkerque og Abbeville skulle bringes under allieret kontrol. Yderligere luftangreb skulle gennemføres mod kysterne i Holland, Belgien og Normandiet. 30 dage senere var det meningen at hovedangrebet skulle sættes ind, som skulle sikre kontrol over området nord for Seinen og Oise.

En senere udarbejdet revision af Operation Sledgehammer bestod ifølge de amerikanske planlæggere af en seks divisioner stærk landgangsstyrke, som skulle sættes over Kanalen til Cherbourg. Det brohoved som herefter skulle dannes havde som primær opgave at modtage forstærkninger og forsyninger fra Storbritannien og udgøre et stærkt befæstet depot, der kunne danne grundlag for et senere fremstød ind i det indre af Frankrig.

En underordnet operation, Operation Jupiter, var planlagt til at danne et yderligere brohoved i Norge.

Allerede i midten af juli 1942 mente briterne, at man skulle vælge et senere tidspunkt for en invasion. Den af dem foretrukne Operation Roundup skulle tidligst genneføres i første halvdel af 1943.

Da den sovjetiske ledelse under Josef Stalin krævede en Anden front i Vesteuropa hurtigst muligt, var skuffelsen stor, da Churchill ved et møde i Moskva i midten af august 1942 bekendtgjorde beslutningen om at udskyde invasionen.

Sledgehammer
Touch (Sarah McLachlan-album)

Touch fra 1988 er den canadiske sangerinde og sangskriver Sarah McLachlans debutalbum. Det blev oprindeligt udgivet i 1988 af det canadiske pladeselskab Nettwerk, men da McLachlan skrev kontrakt med Arista Records blev albummet genudgivet i 1989

Indhold

1988

"Out of the Shadows"  – 4:57 (McLachlan)
"Steaming"  – 4:45 (McLachlan/Darren Phillips) 
"Strange World"  – 4:05 (McLachlan)
"Touch"  – 3:11 (McLachlan)
"Vox"  – 4:50 (McLachlan)
"Sad Clown"  – 4:28 (McLachlan)
"Uphill Battle"  – 4:37 (McLachlan/Phillips)
"Ben's Song"  – 4:55 (McLachlan)
"Vox (Extended Remix)" – 6:59 (McLachlan) 1
"Ben's Song (78 Version)" – 5:07 (McLachlan) 1

1 Ikke alle versioner af den originale 1988-udgave indholdt disse to numre.

1989 genudgivelse 

"Out of the Shadows"  – 4:57
"Vox"  – 4:48
"Strange World"  – 4:05
"Trust"  – 4:45
"Touch"  – 3:11
"Steaming"  – 4:46
"Sad Clown"  – 4:28
"Uphill Battle"  – 4:37
"Ben's Song"  – 4:55
"Vox (Extended Version)"  – 6:49

Debutalbum fra 1988
Sarah McLachlan-album
Solace

Solace er det andet studiealbum fra den canadiske sangerinde og sangskriver Sarah McLachlan og blev udgivet i 1991.
Albummet der indeholder numrene "The Path of Thorns (Terms)" og "Into the Fire" solgte dobbelt platin med 200.000 solgte eksemplarer og blev McLachlans gennembrud i hjemlandet Canada.

Albummet blev starten på samarbejdet mellem McLachlan og Pierre Marchand. Det blev udgivet af både af Nettwerk og Arista Records.

Indhold

CD: Nettwerk / W2-30055 (Canada) 
"Drawn to the Rhythm" – 4:08
"Into the Fire" – 3:34
"The Path of Thorns (Terms)" – 5:51
"I Will Not Forget You" – 5:20
"Lost" – 4:03
"Back Door Man" – 4:00
"Shelter" – 3:23
"Black" – 5:04
"Home" – 4:45
"Mercy" – 4:23

CD: Arista (US) 
"Drawn to the Rhythm" – 4:12
"Into the Fire" – 3:30
"The Path of Thorns (Terms)" – 5:50
"I Will Not Forget You" – 5:21
"Lost" – 3:56
"Back Door Man" – 4:11
"Shelter" – 3:30
"Black" – 5:08
"Home" – 4:45
"Mercy" – 4:23
"Wear Your Love Like Heaven" (et Donovan cover) – 3:19

Album fra 1991
Popalbum fra Canada
Sarah McLachlan-album
City of Angels

City of Angels er en engelsksproget romantisk film fra 1998 instrueret af Brad Silberling. Blandt de medvirkende findes Nicolas Cage og Meg Ryan.

Filmen finder sted i Los Angeles i Californien, og er en genindspilning af Wim Wenders' Himlen over Berlin fra 1987, som foregår i Berlin. Den amerikanske film er dog på en lang række punkter forskellig fra Wenders' film.

City of Angels intjente næsten $200 million.

Nummeret Angel, skrevet af den canadiske sangerinde Sarah McLachlan, der er at finde på soundtracket til filmen, nåede en fjerdeplads på den amerikansk Billboard Hot 100 i februar 1999

Eksterne Henvisninger 
 

Amerikanske film fra 1998
Romantiske film fra USA
Romantiske dramafilm
Tyske film fra 1998
Dramafilm fra Tyskland
Sebastian Göransson

Sebastian Göransson (født 1. december 1987) er en svensk fodboldspiller, som har fået sin fodboldopdragelse i den lille svenske klub IFK Värnamo. Han spiller i dag for IFK Värnamo.

Göransson har været på korte ophold i IF Elfsborg og Östers IF, men er altid vendt hjem til Värnamo igen inden turen gik til Danmark og Viborg FF i august 2008.
Her underskrev han en 2-årig kontrakt. Men allerede året efter var det slut for svenskere i Viborg og Danmark. Da han var langt fra startopstillingen samtidig med at han savnede familie og venner i hjemlandet, blev parterne i juli 2009 enige om at ophæve kontrakten.

Da han spillede i IF Elfsborg, fik han nogle kampe på det svenske U-18 landshold.

Eksterne henvisninger 

Fodboldspillere fra Sverige
Fodboldspillere fra Viborg FF
Fodboldspillere fra IF Elfsborg
Fodboldspillere fra Östers IF
Fodboldspillere fra Husqvarna FF
BB-gun

BB-gun er et luftvåben i form af en revolver, pistol eller et gevær som bruger runde kugler af kaliber .177 (4,5 mm). De fleste har glatborede løb. Magasinet kan være så enkelt at ammunitionen render ned i løbet ved ladegreb, eller mere kompliceret. Antal kugler i magasinet vil derfor kunne variere fra enkeltskud til ca. 100 kugler.

Luftgeværproducenten Daisy udviklede ammunitionen efter at have observeret at kunderne brugte kugler fra ødelagte kuglelejer (eng. ball bearings) som ammunition i stedet for pilene som våbnet oprindeligt var ment til. Mange af disse kugler var for store, hvilket førte til revnede løb og kugler som ikke kunne fjernes.

Daisys kugler var oprindeligt blyhagl ("birdshot").

Varianter af lademekanikken er senere blevet brugt i softguns.

Håndvåben

nl:Airsoft#Verschillende soorten replica's
North Carolina State University

North Carolina State University er et delstatsejet universitet i Raleigh i delstaten North Carolina i USA. Det blev oprettet i 1887, og fokuserede på landbrugsfag, ingeniørfag og uddannelse til tekstilindustrien. I dag har universitetet et meget bredt studieprogram, inklusive studier i meteorologi, skovbrugsfag, veterinærmedicin, socialøkonomi, design og læreruddannelse. Studierne går til doktorgradsniveau.

Ved universitetet var der 31 130 studerende og 1 845 videnskabeligt ansatte i 2006.

Universitetet har deres egen kernefysiske forskningsreaktor – Pulstar2 – og et biblioteksystem med 3,53 millioner titler og 54 000 magasinabonnementer.

Se også 
 University of North Carolina

Eksterne henvisninger 

 Officiel hjemmeside

Universiteter i North Carolina
Etableret i 1887
Raleigh
65 nm

65 nanometer (65 nm)-processen er en avanceret litografisk metode der bruges til fremstilling af CMOS Integreret kredsløb. Trykte linjebredder (transistor-gatelængder) kan nå helt ned til 25 nm på en symbolsk 65 nm-proces, afstanden mellem to linjer kan være større end 130 nm. Pr. september 2007 producerer Intel, AMD, IBM, UMC, Chartered og TSMC 65 nm-chips. Texas Instruments, Cypress Semiconductor og Motorola planlægger også sådanne produktion.

Processorer som bruger 65 nm-fremstillingsteknologi 
Intel Pentium 4 (Cedar Mill) – 2006-01-16
Intel Pentium D 900-serien – 2006-01-16
Intel Celeron D (Cedar Mill-kerner) – 2006-05-28
Intel Core – 2006-01-05
Intel Core 2 – 2006-07-27
Intel Xeon (Sossaman) – 2006-03-14
AMD Athlon 64-serien (fra og med Lima) – 2007-02-20
AMD Turion 64 X2-serien (fra og med Tyler)- 2007-05-07
AMD Phenom-serien
IBM's Cell Processor – PlayStation 3 – 2007-11-17
Microsoft Xbox 360 "Falcon" CPU – 2007-09
Microsoft Xbox 360 "Jasper" GPU – 2008-09
Sun UltraSPARC T2 – 2007-10
AMD Turion Ultra – 2008-06
TI OMAP 3 Family – 2008-02
Intel Itanium 2 (Tukwila) – 2008-12

Fodnoter 

Nanoteknologi
Højpræstationsudregning

Højpræstationsudregning (også high-performance computing eller blot HPC) bruger supercomputere og computerklynger til at løse avancerede udregningsproblemer. I dag tælles computersystemer hvis udregningskraft nærmer sig teraflops-regionen som HPC-computere.

Eksterne henvisninger 
 Webinar / onlineseminar om High Performance Computing 
 HPCwire
 Top 500 supercomputere
 Rocks Clusters

Regneredskaber
Simeon Bulgaru

Simeon Bulgaru (født 26. maj 1985) er moldovisk fodboldspiller, som har fået sin fodboldopdragelse i FC Zimbru Chişinău der ligger i hovedstaden. I januar 2008 skiftede han til Viborg FF, der i sommeren 2010 solgte ham videre til Alania Vladikavkaz fra Rusland. . I dag spiller han i Volga Nisjnij Novgorod.

I 2007 spillede han 3 landskampe for Moldova.

Referencer 

Fodboldspillere fra Moldova
Fodboldspillere fra Viborg FF
Virginia Ruano Pascual

Virginia "Vivi" Ruano Pascual (født 21. september 1973 i Madrid) er en tidligere professionel tennisspiller fra Spanien. Hun var primært doublespiller og havde her sin bedste ranglisteplacering som nummer 1, hvilket hun havde i 2004.

Hun spillede første gang en ITF-turnering i 1989 og kom snart med på WTA-touren. I de første år spillede hun mest single, men opnåede her ikke de store resultater. Fra 1995 begyndte hun også at spille double, hvilket for alvor tog fart i 1997. 

Ved OL 1996 i Atlanta stillede Ruano op i single og nåede til anden runde.

I 1998 vandt hun sine første WTA-turneringer i double. Den første vandt hun sammen med argentineren Paola Suárez. Det var sammen med Suárez, at hun opnåede sine største resultater. Parret vandt sammen i perioden 1998-2006 i alt 32 turneringer, heraf otte Grand Slam-turneringer.

Ved OL 2004 i Athen spillede hun double sammen med Conchita Martínez, og parret nåede til finalen uden at afgive et sæt. I finalen mødte de kineserne Li Ting og Sun Tiantian, der sejrede 6-3, 6-3, og spanierne vandt dermed sølv.. Ved legene fire år senere i Beijing spillede hun sammen med Anabel Medina Garrigues, og parret vandt først over et ukrainsk par, derefter over et australsk par. I kvartfinalen besejrede de Lindsay Davenport og Liezel Huber fra USA, inden de i semifinalen besejrede kineserne Yan Zi og Zheng Jie. I finalen måtte spanierne dog nøjes med sølvmedaljerne, Ruanos anden sølvmedalje, da de var chanceløse mod Serena og Venus Williams fra USA og tabte 2-6, 0-6.

Referencer

Eksterne henvisninger 

Tennisspillere fra Spanien
Personer fra Madrid
Deltagere for Spanien ved sommer-OL 1996
Deltagere for Spanien ved sommer-OL 2004
Deltagere for Spanien ved sommer-OL 2008
Olympiske sølvmedaljevindere fra Spanien
Sorana Cîrstea

Sorana Cîrstea (født 7. april 1990 i Bukarest, Rumænien) er en professionel tennisspiller fra Rumænien.

Eksterne henvisninger 
 

Tennisspillere fra Rumænien
Lourdes Domínguez Lino

Lourdes Domínguez Lino (født 31. marts 1981 i Pontevedra, Spanien) er en professionel tennisspiller fra Spanien.

Eksterne henvisninger 

Tennisspillere fra Spanien
Azad Corlu

Azad Corlu (født 12. januar 1991) er en dansk tidligere fodboldspiller. 

Han spillede for det meste som offensiv midt eller kantspiller.

Landsholdskarriere 
Han har pr. 14. maj 2009 spillet i alt 23 kampe for de danske ungdomslandshold.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF
Fodboldspillere fra Akademisk Boldklub
Fodboldtrænere fra Brøndby Masterclass
Fodboldspillere fra FC Roskilde
Fodboldspillere fra Hvidovre IF
Akgul Amanmuradova

Akgul Amanmuradova (født 23. juni 1984 i Tasjkent, Sovjetunionen) er en professionel tennisspiller fra Usbekistan.

Eksterne henvisninger 

Tennisspillere fra Usbekistan
Personer fra Tasjkent
Sílvia Soler Espinosa

Silvia Soler Espinosa (født 19. november 1987) er en professionel tennisspiller fra Spanien.

Eksterne henvisninger 

Tennisspillere fra Spanien
Kevin Mensah

Kevin Niclas Mensah (født 15. maj 1991) er en dansk-ghanesisk fodboldspiller, der spiller for Brøndby IF. 

Han er storebror til fodboldspilleren og tidligere holdkammerat Jeff Mensah.

Karriere

Viborg FF 
Han har fået sin fodboldopdragelse i Søndermarkens Idræts Klub i Viborg. Allerede som 15-årig skrev han kontrakt med bysbørnene fra Viborg FF efter at have været en del af talentprojektet FK Viborg siden 2003.

I 2008 fik han lov til at træne med Viborgs Superliga-trup nogle gange om ugen, og den 2. maj 2009 scorede han sit første mål for Viborg FFs bedste mandskab, da han scorede til 2-0 i 1. divisions kampen mod Thisted FC. Dagen før hans 18 års fødseldag blev han rykket permanent op i A-truppen.

Inden han fik sit gennembrud i Viborg FF, var han af flere omgange til prøvetræning i de engelske storklubber Arsenal og Newcastle United.

Mensahs kontrakt med VFF udløb den 30. juni 2011, og få dage forinden tog han på et træningsophold hos FC Nordsjælland. Det blev ikke til en kontrakt med den sjællandske klub, og Mensah tog tilbage til Viborg for at holde formen ved lige sammen med sine tidligere holdkammerater. Da han ved sæsonstart ikke havde fundet en ny klub, begyndte han at spille som amatør for Viborg FF. Klubben gav ham i slutningen af august 2011 et tilbud om en ny kontrakt med klubben, hvilket endte med at han underskrev en 2-årig aftale med klubben i oktober 2011.

Efter at Viborg FF i sommeren 2013 rykkede op i superligaen, forlængede klubben og Mensah kontrakten med to år, så den nu var gældende til 30. juni 2015.

Esbjerg fB 
Den 2. februar 2015 købte Esbjerg fB ham fri fra sin kontrakt i Viborg FF. Oprindeligt var der tale om en kontrakt gældende fra sommeren 2015, da hans kontrakt hos Viborg ville udløbe på det tidspunkt. Viborg og Esbjerg blev dog enige om et salg på transfervinduets sidste dag, efter at Viborg havde fundet en erstatning.

Han fik debut for Esbjerg fB den 2. marts 2015 i en superligakamp mod AaB, da han blev skiftet ind i det 72. minut i stedet for Mohammed Fellah.

Brøndby IF 
Den 23. januar 2017 købte Brøndby IF Mensah i Esbjerg fB, og gav ham en kontrakt til sommeren 2020.

I sæsonens sidste kamp i 2017-18 mod AaB, pådrog Mensah sig en korsbåndsskade og blev estimeret til at være ude i 7-9 måneder.

Kevin er oprindeligt kantspiller, og har også tidligere spillet i angrebet, men i Brøndby IF er han blevet omskolet til at spille på back pladserne.

Den 22. maj 2019 forlængede han kontrakten med Brøndby IF til sommeren 2023.

Titler 
Brøndby

DBU Pokalen 2017-18

Superligaen 2020-21

Referencer

Eksterne henvisninger 

 
 Spillerprofil  på Esbjerg fBs hjemmeside
 Superligastatistik på danskfodbold.com

Fodboldspillere fra Danmark
Fodboldspillere fra Viborg FF
Fodboldspillere fra Esbjerg fB
Fodboldspillere fra Brøndby IF
Personer fra Viborg
Pliosauroidea

Pliosauroidea er en uddød gruppe af havkrybdyr kaldet pliosaurer (også kaldet 'korthalsede svaneøgler'), der levede i havene i jura- og kridttiden. Nogle pliosaurer kunne blive helt op til 20 meter lange. Det var kødædende øgler med store, skarpe tænder. 

Fossiler af pliosaurernes knogler viser, at de ikke var særlig bøjelige. De kunne derfor ikke bruge halen til fremdrift, men havde i stedet for fire store luffer til at bevæge sig med. I lang tid troede man at pliosaurerne roede sig frem i vandet, men senere forskning tyder på, at de bevægede lufferne op og ned, ligesom pingviner gør i dag. Nogle pliosaurer blev 3 meter, ligesom delfiner. Andre blev gigantiske og levede muligvis som nutidens spækhuggere. Pliosaurerne uddøde samtidigt med dinosaurerne for 65 mio. år siden.

Galleri

Se også 
 Plesiosaurus
 Pliosaurus

Havkrybdyr
Forhistoriske dyr
Karlas Kabale

Karlas Kabale er en dansk børnebog fra 2003 og den første i serien, der er skrevet af Renée Toft Simonsen. 
Karlas kabale er filmatiseret og havde filmpremiere 2007

Handling 

Karlas Kabale handler om en helt almindelig dansk pige på ni år, der lever i en sammenbragt familie med mor, mors nye mand og tre søskende. Det er ikke nemt at være Karla, for Karlas far drikker og glemmer nogen gange at hente hende. Hendes søskende opfører sig ikke altid, ligesom hun ønsker, hendes mor lider af rengøringsvanvid, og hendes bedsteveninde vil ikke længere være bedsteveninde.

Karla Serien
 Karlas kabale (nr. 1 i serien)
 Karla og Katrine (nr. 2 i serien)
 Karlas svære valg (nr. 3 i serien)
 Karla og Jonas  (nr. 4 i serien)
 Karla Superstjerne (nr. 5 i serien)
 Karlas kamp (nr. 6 i serien)
 Den store Karla bog (De første fire Karla bøger)

Børnebøger
John Christensen (maler)

John Aksel Christensen (25. april 1896 – 2. januar 1940) var en dansk maler.

John Christensen blev hurtigt kendt som barbermaleren, da han var uddannet barber og 1922-37 havde barbersalon på Kapelvej 7A, Nørrebro i København. Som maler var han selvlært. Han begyndte at male omkring 1923 og debuterede på Kunstnernes Efterårsudstilling i 1928. Han malede ekspressivt og ofte med poesi og lune.

1930'ernes Nørrebrobilleder har motiver fra den nære hverdag, fx Snekasteren (1933, Statens Museum for Kunst), børn, gårdsangere, cirkusartister og tit et ligtog fra den nærliggende Assistens Kirkegård, men hans talent lå mere til tegninger og portrætter.

John Christensen var i 1932 medstifter af Koloristerne og var gruppens formand fra 1935 til 1940. Foruden udstillinger på Charlottenborg og andre steder i Danmark, udstillede han en gang (1939) i Göteborg. John Christensen var gift med Dagny (født Nielsen) og havde døtrene Lilian och Musse.

John Christensen er begravet på Assistens Kirkegård, og hans gravmonument er hugget af Henry Heerup.

Eksterne links 
 
 John Christensen på Kulturcentret Assistens 
 John Christensen på Kunstindeks Danmark

Malere fra Danmark
Danskere i 1900-tallet
Eskobar

Eskobar er en svensk indiepop-gruppe bestående af Daniel Bellqvist, Frederik Zäll og Robert Birming. Gruppen blev dannet i Stockholm i midten af 1990'erne og albumdebuterede med Till Were Dead i 2000. I 2002 fik gruppen et internationalt gennembrud med sangen Someone New, hvor sangeren Heather Nova optræder på.

Gruppen har ændret navn talrige gange, og hed oprindeligt FOF (der stod for "Fish Of Fantasty?"). Det blev dog hurtigt ændret til navnet Cripplefish. Deres musik udviklede sig herfra fra grunge til pop, og herefter forlod den oprindelige forsanger Staffan bandet. Herefter tog bandet endnu en gang navneforandring, denne gang til The Bugs.
Da endnu et medlem forlod bandet lige op til deres første "gig" i Stockholm, skiftede de tre resterende bandmedlemmer navn til Browneyed Susan.

I 1999 skrev de kontrakt med V2, og udgav nummeret  On a Train. Igen skiftede de navn til Small Change.
De lavede opvarmning for The Wannabies og blev langsomt mere populære. Indtil nu havde det ikke været noget problem at skøjte gennem forskellige navne, da de ikke havde haft en kontrakt, men Small Change var ikke et "rigtigt" navn. Efter næsten at have givet op, søgte de hjælp hos en amerikansk manager, der foreslog Escobar efter Pablo Escobar (en colombiansk narkotikasmugler). Det faldt i bandets smag, men de ændrede c'et til et k, for at gøre navnet til "deres eget".

Udgivelser 
 Death in Athens (2008)
 Eskobar (2006)
 A Thousand Last Chances (2004)
 There's Only Now (2001)
  'Til We're Dead (2000)

Kilder

Ekstern henvisning 
 Eskobars hjemmeside. 

Musikgrupper fra Sverige
Michele Scarponi

Michele Scarponi (født 25. september 1979 i Iesi - død 22. april 2017 i Filottrano) var en italiensk professionel landevejscykelrytter, der fra 2014 og frem til sin død kørte for . Fra 2002 til 2014 kørte han for Acqua & Sapone-Cantina Tollo, Domina Vacanze, , ,  og .
Hans største triumf var sejren i Giro d'Italia 2011.

I marts 2009 vandt han en etape og den samlede sejr i Tirreno-Adriatico. Maj 2009 vandt han 6. etape af Giro d'Italia.

Suspendering 
8. maj 2007 indrømmede Scarponi at han havde været involveret i Operación Puerto. Som en følge af dette blev han udelukket i 18 måneder. Efter at han var færdig med sin suspension, kørte han fra 2008 til 2010 for , inden han i 2011 skiftede til Lampre-ISD. Han blev midlertidigt suspenderet af sit hold i november 2012, efter at han havde indrømmet at han havde udført forsøg med Michele Ferrari, en læge hvis navn er forbundet med mange dopingsager i cykelsporten.

Død 
Michele Scarponi døde den 22. april 2017 efter at være blevet ramt af en lastbil under en træningstur i Filottrano. Den foregående dag, havde han afsluttet Alperne Rundt som nummer fire, hvor han vandt første etape. Han efterlod sig kone og to børn. Han var holdkammerat med danskerne Michael Valgren, Jakob Fuglsang, Jesper Hansen og Matti Breschel.

Meritter

Tidslinje over samlede resulter i Grand Tours

Referencer

Eksterne henvisninger 

 Officielle hjemmeside
 

Mandlige cykelryttere fra Italien
Edward Magner

Edward "Ted" Magner (født 1. januar 1891 Newcastle, død juli 1948 Derby) var en engelsk fodboldtræner, der bl.a. kortvarigt stod i spidsen for Danmarks fodboldlandshold i 1939.

Som spiller spillede han for Gainsborough Trinity F.C., Everton F.C. og St. Mirren F.C.

Klubber som træner 
 1936-1937: Lille OSC
 1937-1938: FC Metz
 1939: Danmarks fodboldlandshold
 1942-1943: Huddersfield Town
 1944-1946: Derby County
 1946-1947: FC Metz

Fodboldtrænere fra England
Trænere for Danmarks fodboldlandshold
Fodboldspillere fra Everton F.C.
Fodboldspillere fra St. Mirren F.C.
Personer fra Newcastle upon Tyne